Daško Milinović
<s>Daško Milinović (Ruma, 22. septembar 1980) je srpski dizajner, pevač, novinar i radijski voditelj.</s>

<s>Biografija 
Daško Milinović je završio Osnovnu školu "Кosta Trifković" i Gimnaziju "Svetozar Marković" u Novom Sadu, a grafički dizajn je diplomirao u Beogradu.</s>

<s>Muzička karijera 
Suosnivač je i pevač novosadskog pank rok sastava Red junion.</s><s>Sa ovim sastavom je snimio tri studijska albuma: -{Rebel Anthems}- (2003), -{Black Box Recorder}- (2006) i -{Rats and Snakes}- (2011).</s>

<s>Saradnja sa Mladenom Urdarevićem: Uzbudilnik, Alarm, Čabare i internet radio 
Milinović je 2011. počeo da vodi zabavni jutarnji program Uzbudilnik, zajedno sa Mladenom Urdarevićem.</s><s>Uzbudilnik je počeo da se emituje 14. marta 2011. na talasima novosadskog radija AS FM.</s><s>Za rad na ovom jutarnjem programu dvojac Milinović-Urdarević je u decembru 2013. dobio godišnju nagradu Nezavisnog društva novinara Vojvodine.</s>

<s>Uzbudilnik se od 12. februara 2014. do 9. jula 2015. emitovao na beogradskom Radiju B92, tadašnjem nosiocu nacionalne frekvencije.</s><s>Emisija je i u tom periodu snimana u Novom Sadu.</s><s>Takođe, Milinović i Urdarević su tokom 2014. pokrenuli Čabare, serijal predstava stendap komedije.</s>

<s>Ovaj voditeljski tandem je od 26. oktobra 2015. radio jutarnji program na novosadskom O radiju, internet radio-stanici u sastavu Radio televizije Vojvodine.</s><s>Emisija od tada nosi naziv Alarm.</s><s>Кrajem septembra 2016. nova uprava RTV je prekinula saradnju sa Daškom i Mlađom.</s>

<s>Dvojac je 29. novembra 2016. pokrenuo sopstveni internet radio Daško i Mlađa.</s><s>Rad radija finansira se uz pomoć novčanih priloga slušalaca.</s>

<s>Ostale aktivnosti 
Milinović je do 2013. je bio glavni i odgovorni urednik srpskog izdanja magazina za muškarce -{CКM}-.</s><s>Pisao je u novinama i magazinima, ali izbegava da se naziva novinarem.</s><s>Danas piše kolumne "Communiqué" za portal "Moj Novi Sad".</s>

<s>Кontroverze 
Milinović je 27. decembra 2018. uhapšen pod optužbom da je posredstvom društvene mreže Tviter pretio Vladimiru Đukanoviću, poslaniku Srpske napredne stranke u Skuštini Srbije.</s><s>Hapšenje su javno osudili Nezavisno udruženje novinara Srbije, Nezavisno društvo novinara Vojvodine, Advokatska komora Vojvodine...</s>

<s>Reference</s>

<s>Spoljašnje veze</s>

<s>Rođeni 1980.</s><s>Srpski pevači
Srpski novinari</s>

